Românii vor putea achita curând facturi cu cardul direct la poștaș. În acest scop, Poșta Română a achiziționat 7.000 de dispozitive mobile, a anunțat ministrul digitalizării, Bogdan-Gruia Ivan, citat de Radio România Actualități.
"Din datele mele, sunt 7.000 de instrumente achiziționate care vin împreună cu imprimante mobile pentru a emite automat și acel bon fiscal. E un pas extrem de important. A fost făcută prima plată ca și test. Este evident că în urma discuțiilor pe care o să le port, atât cu managementul Poliției Române, cât și cu cel al Poștei Române, cât și cu sindicatele, o să le solicit un calendar în care va fi implementată această tehnologie. Eu le cer în cel mai scurt timp să fie implementate", a declarat Bogdan-Gruia Ivan.
Poșta Română a cumpărat deja PDA-urile cu ajutorul cărora se vor face plățile. PDA-urile sunt dispozitive care permit procesarea de plăți direct la persoană, atunci când merge poștașul fie să aducă o factură. Factura poate să fie plătită instant cu cardul, folosind acest PDA.
Citeste si:
Sursa foto: Posta Romana
Te-ar putea interesa și: